હવે નર્મદા ડેમ જોવા માટે અલગથી ટિકિટ લેવી નહિ પડે. પણ હવે જેણે પણ નર્મદા ડેમ જોવો હશે એણે સ્ટેચ્યુ ઓફ યુનિટી ફરજીયાત જોવું પડશે એમ કહીએ તો ખોટું નથી. પ્રવાસીઓ નર્મદા ડેમ જોવા પહેલા પાંચ રૂપિયા ખર્ચ કરતા હતા, એની જગ્યાએ હવે ફરજીયાત ૧૨૦ રૂપિયા ખર્ચવા પડશે. આ કારણે આજે પ્રવાસીઓ અને અધિકારીઓ બંન્ને અસમંજસમાં હતા. ગુજરાત રાજ્યની જીવાદોરી સરદાર સરોવર નર્મદા ડેમ જોવા માટે દર વર્ષે સરેરાશ સાત લાખ પ્રવાસીઓ આવતા હોય છે. પ્રવાસીઓ માટે નર્મદા ડેમ બેસ્ટ ડેસ્ટિનેશન હતું.